b'\n_START_ARTICLE_\nMarkku Salo (asianajaja)\n_START_PARAGRAPH_\nMarkku Salo (5. helmikuuta 1953 Pietarsaari \xe2\x80\x93 28. hein\xc3\xa4kuuta 2012 Turku) oli varatuomari ja asianajaja._NEWLINE_Salo valmistui Turun yliopiston oikeustieteellisest\xc3\xa4 tiedekunnasta ja perusti oman asianajotoimistonsa vuonna 1984. H\xc3\xa4n oli opiskellessaan aktiivinen Akateemisessa sosialidemokraattisessa yhdistyksess\xc3\xa4 ja oli perustamassa turkulaista urheiluseura Pontevaa. Lis\xc3\xa4ksi h\xc3\xa4n oli vuonna 1985 perustetun paikallisradio Auran Aaltojen ensimm\xc3\xa4inen toimitusjohtaja._NEWLINE_Salo kirjoitti kaksi tietokirjaa ja toimi Narsistien uhrien tuki ry:n varapuheenjohtajana._NEWLINE_Ennen kuolemaansa Salo ty\xc3\xb6skenteli Hilkka Ahteen asianajajana t\xc3\xa4m\xc3\xa4n ty\xc3\xb6paikkakiusaamisjutussa. Salo menehtyi pitk\xc3\xa4aikaiseen ja vaikeaan sairauteen 59-vuotiaana.'